Praegusel ametiajal on Euroopa  Parlament haaranud juba mitmel korral initsiatiivi, andmaks uut tõuget keelepoliitika arengule Euroopas. Eelkõige on kultuuri- ja hariduskomisjon koostanud omaalgatuslikke raporteid, milles määratletakse tegutsemisvajadus teatud valdkondades ning kutsutakse komisjoni üles võtma meetmeid ELi keelelise mitmekesisuse olulisuse tunnistamiseks ja selle edendamiseks. Näiteks on koolihariduse osas rõhutatud keelesõbraliku keskkonna tähtsust, aitamaks immigrantide kogukonnast pärit lastel paremini integreeruda  (T6-0385/2005). Euroopa Parlament on resolutsioonides korduvalt osutanud ka piirkondlike ja vähemuskeelte olukorrale ja nende toetamise vajadusele (P5-B(2001)0815; P5-TA(2003)0372).